पंजाब के 3 और विधायक कोरोना संक्रमित, विधानसभा सत्र से पहले 23 विधायक मिल चुके हैं पॉजिटिव
पंजाब विधानसभा के 28 अगस्त को आयोजित होने वाले सत्र से पहले राज्य के तीन और विधायकों के कोराना वायरस संक्रमित होने की पुष्टि हुई है
चंडीगढ़। पंजाब विधानसभा के 28 अगस्त को आयोजित होने वाले सत्र से पहले राज्य के तीन और विधायकों के कोराना वायरस संक्रमित होने की पुष्टि हुई है। कांग्रेस विधायक परगट सिंह, अकाली दल विधायक गुरप्रताप सिह वडाला और आप विधायक मंजीत सिंह बिलासपुर कोरोना संक्रमित पाये गये हैं। जालंधर कैंट से विधायक परगट सिंह ने कहा कि उनमें कोरोना वायरस के संक्रमण की पुष्टि हुई है और वह घर पर पृथक-वास में हैं।पंजाब में विधानसभा के विशेष सत्र से दो दिन पहले तक कुल 23 विधायक कोरोना से संक्रमित पाए जा चुके हैं। राज्य के मुख्यमंत्री कैप्टन अमरिंदर सिंह ने बुधवार को यह जानकारी दी। राज्य सरकार 28 अगस्त को होने वाले एक दिन के विशेष विधानसभा सत्र से पहले सभी विधायकों का कोरोना टेस्ट करवा रही है। कुल 117 विधायकों में 23 विधायक अब तक कोरोना पॉजिटिव निकल चुके हैं। कांग्रेस की अंतरिम अध्यक्ष सोनिया गांधी द्वारा बुलाई गई विपक्षी मुख्यमंत्रियों की बैठक में कैप्टन अमरिंदर सिंह ने कहा कि सभी विधायकों से कोरोना की रिपोर्ट के लिए कहा गया है, ताकि जो निगेटिव हों वे विधानसभा के सत्र में भाग ले सकें।NEET 2020: जारी हुए नीट परीक्षाओं के लिए एडमिट कार्ड, डाउनलोड करने के लिए ये है डायरेक्ट लिंकभारतीय हॉकी टीम के पूर्व कप्तान सिंह ने कहा, 'मुझमें कोई लक्षण नहीं हैं।' इस बीच एक स्वास्थ्य अधिकारी ने बताया कि वडाला और बिलासपुर को भी संक्रमण हुआ है। इससे पहले मंगलवार को पंजाब सरकार के मंत्री सुंदर शाम अरोड़ा, राजपुरा से कांग्रेस विधायक हरदयाल कंबोज तथा सनौर से अकाली दल विधायक हरिंदरपाल सिंह चंदूमाजरा को भी कोविड-19 महामारी होने का पता चला था।संसद भवन के पास पकड़ा गया संदिग्ध, जांच में जुटी एजेंसियांपंजाब विधानसभा का एक दिवसीय सत्र 28 अगस्त को आयोजित होना है। विधानसभा अध्यक्ष राणा के पी सिंह ने सत्र में भाग लेने के लिए मंत्रियों, विधायकों, अधिकारियों और कर्मचारियों के वास्ते संक्रमण नहीं होने की पुष्टि करने वाली रिपोर्ट पेश करना अनिवार्य किया है।पंजाब के मुख्यमंत्री ने कहा, 'अगर ऐसा राज्य के विधायकों और मंत्रियों के साथ हो रहा है, तो कोई भी समझ सकता है कि वास्तविक स्थिति कितनी खतरनाक है।' बता दें कि, राज्य के ग्रामीण विकास मंत्री तृप्त राजिंदर बाजवा कोरोनो वायरस संक्रमित होने वाले पहले मंत्री थे, लेकिन वे ठीक हो गए हैं और बैठकों में भाग ले रहे हैं।  पिछले हफ्ते ही, जेल और सहकारिता मंत्री सुखजिंदर सिंह रंधावा भी कोरोना पॉजिटिव पाए गए हैं। राज्य के राजस्व मंत्री गुरप्रीत कांगर और उद्योग मंत्री श्याम सुंदर अरोड़ा भी कोरोना से संक्रमित मिले हैं। इसके अलावा,  पंजाब विधानसभा के डिप्टी स्पीकर अजायब सिंह भट्टी भी कोरोना संक्रमित हो चुके हैं।सस्ती हुई महिंद्रा की XUV500, जानिए कंपनी ने कितने घटाए दाम, ये है नई कीमत